Eostaimed
Eostaimed (Cryptogamae) on õite ja seemneteta taimede ja taimesarnaste organismide polüfüleetiline rühm, kuhu kuuluvad liigid paljunevad eoste abil. Eostaimede hulka kuuluvad vetikad ning sammal- ja sõnajalgtaimed. Sellised taimed on näiteks osjad (Equisetum), kollad (Lycopodium), sõnajalad (Pteridophyta). Varasemaid eostaime kivistisi on leitud siluriaegsetest kivimitest, mis on umbes 430 miljonit aastat vanad. Eostaimi leidub nii troopilises kliimas kui ka külmemates metsades. Kasvamiseks vajavad niiskemat pinnast ning varjulisemat keskkonda. Esimesena kirjeldas eostaimi 1859. aastal Kanada geoloog John William Dawson.